Stadium Tuanku Abdul Rahman

Stadium Tuanku Abdul Rahman (STAR, Jawi: ستاديوم توانكو عبدالرحمن), kebiasaannya dikenali sebagai Stadium Paroi atau gelarannya STAR of Paroi (secara harfiahnya "Bintang Paroi") merupakan sebuah stadium serbaguna di Paroi, Seremban, Negeri Sembilan, Malaysia terletak di Jalan Kedidi, Taman Paroi Jaya. Stadium ini kerap digunakan untuk perlawanan bola sepak. Pada asalnya, stadium ini mampu memuatkan sehingga 20,000 penonton. Stadium ini dinaiktaraf kepada kapasiti maksimum sebanyak 45,000 orang penonton bersempena SUKMA X, menjadikannya stadium terbesar di selatan Semenanjung Malaysia dan ketiga terbesar di Malaysia. Ia dinamakan bersempena nama Yamtuan Besar kelapan dan Yang di-Pertuan Agong pertama iaitu Almarhum Tuanku Abdul Rahman ibni Almarhum Tuanku Muhammad. Stadium ini adalah gelanggang utama bagi kelab Liga Super, Negeri Sembilan FC sejak 1992 setelah beralih daripada Stadium Bandaran Seremban. Pautan Luar Profil Stadium Tuanku Abdul Rahman diakses pada 5 Februari 2013 Rujukan Jika anda melihat rencana yang menggunakan templat ini, gantikanlah dengan templat tunas yang lebih spesifik.